CELEX: 32006R0635
Language: hu
Date: 2006-04-25 00:00:00
Title: A Bizottság 635/2006/EK rendelete ( 2006. április 25. ) a foglalkoztatás megszűnését követően a munkavállalóknak a fogadó tagállam területén maradásának jogáról szóló 1251/70/EGK rendelet hatályon kívül helyezéséről   (EGT vonatkozású szöveg)

26.4.2006   
            
            
               HU
            
            
               Az Európai Unió Hivatalos Lapja
            
            
               L 112/9
            
         
      A BIZOTTSÁG 635/2006/EK RENDELETE
   
   (2006. április 25.)
   a foglalkoztatás megszűnését követően a munkavállalóknak a fogadó tagállam területén maradásának jogáról szóló 1251/70/EGK rendelet hatályon kívül helyezéséről
   (EGT vonatkozású szöveg)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre és különösen annak 39. cikke (3) bekezdésének d) pontjára,
   mivel:
   
               (1)
            
            
               Az Unió polgárainak és családtagjaiknak a tagállamok területén történő szabad mozgáshoz és tartózkodáshoz való jogáról, valamint az 1612/68/EGK rendelet módosításáról, továbbá a 64/221/EGK, a 68/360/EGK, a 72/194/EGK, a 73/148/EGK, a 75/34/EGK, a 75/35/EGK, a 90/364/EGK, a 90/365/EGK és a 93/96/EGK irányelv hatályon kívül helyezéséről szóló, 2004. április 29-i 2004/38/EK európai parlamenti és tanácsi irányelv (1) egyetlen dokumentumba foglalta az Unió polgárainak szabad mozgásával kapcsolatos jogszabályokat. Az irányelv 17. cikke átveszi a foglalkoztatás megszűnését követően a munkavállalóknak a fogadó tagállam területén maradásának jogáról szóló, 1970. június 29-i 1251/70/EGK bizottsági rendelet (2) leglényegesebb rendelkezéseit és úgy módosítja azokat, hogy a fogadó tagállam területén maradásának jogával rendelkező személyeknek kiváltságosabb státuszt, azaz huzamos tartózkodási jogot ad.
            
         
               (2)
            
            
               Az 1251/70/EGK rendeletet ezért hatályon kívül kell helyezni,
            
         ELFOGADTA EZT A RENDELETET:
   1. cikk
   Az 1251/70/EGK rendelet 2006. április 30-án hatályát veszti.
   2. cikk
   Ez a rendelet az Európai Unió Hivatalos Lapjában történő kihirdetését követő napon lép hatályba.
   
      Ez a rendelet teljes egészében kötelező, és közvetlenül alkalmazandó valamennyi tagállamban.
      Kelt Brüsszelben, 2006. április 25-én.
      
         
            a Bizottság részéről
         
         Vladimír ŠPIDLA
         
         
            a Bizottság tagja
         
      
   
   
      (1)  HL L 158., 2004.4.30., 77. o.
   
      (2)  HL L 142., 1970.6.30., 24. o.